stanford-oval/wikipedia huggingface dataset:
גרמרלי
היסטוריה

גרמרלי היא תוכנה המאתרת אוטומטית שגיאות דקדוק, איות, פיסוק, בחירת מילים וסגנון בכתיבה. האלגוריתמים של התוכנה מסמנים בעיות אפשריות בטקסט ומציעים תיקונים ספציפיים להקשר. התוכנה זמינה כתוסף עבור Chrome, Safari, Firefox ו-Edge. התוכנה זמינה גם כאפליקציה גם ל-iOS ולאנדרואיד. שירות פרימיום זמין בתשלום חודשי או שנתי.
התוכנה פותחה בשנת 2009 על ידי המפתחים האוקראינים אלכס שבצ'נקו, מקס ליטווין ודמיטרו לידר. מנוע הדקדוק כתוב ב-Common Lisp.
בשנת 2018 התגלתה פרצת אבטחה בגרסת התוסף, שאיפשרה לכל אתרי האינטרנט גישה לכל מה שהמשתמש הקליד אי פעם כשהתוסף פעיל. באג זה תוקן במהירות. החברה אמרה כי אין לה כל הוכחה לכך שהפרצה שימשה כדי לגשת לנתוני חשבון של לקוחות כלשהם.
באוקטובר 2018, גרמרלי הודיעה על תמיכה ב-Google Docs.
באוקטובר 2019 גייסה החברה 90 מיליון דולר, בהערכת שווי של מעל 1 מיליארד דולר, מה שהופך אותה לחד-קרן.
הערות שוליים

↑  Baca, Marie (2019-08-26). "People do grammar bad. Google's AI is hear too help" (באנגלית). נבדק ב-2019-09-06.
↑  Duffy, Jill (2019-08-05). "I Improved My Writing With Grammarly, and So Can You" (באנגלית). נבדק ב-2019-09-06.
↑  Padmanabhan, Geeta (21 בספטמבר 2011). "Cool tool". The Hindu. The Hindu Group. אורכב מ-המקור ב-19 בינואר 2013. נבדק ב-24 בדצמבר 2012. {{cite news}}:  (עזרה)
↑  Lee Chang-sup (1 במאי 2012). "English again in New Year's resolution?". The Korea Times. אורכב מ-המקור ב-27 בינואר 2013. נבדק ב-24 בדצמבר 2012. {{cite news}}:  (עזרה)
↑  Fingas, Jon (2019-07-16). "Grammarly's color-coded AI suggestions show what needs fixing" (באנגלית). נבדק ב-2019-09-06.
↑  "Grammarly will now tell you if your writing is bland" (באנגלית). 2019-07-16. נבדק ב-2019-09-06.
↑  McCracken, Harry (2019-04-01). "On its 10th anniversary, Grammarly looks way beyond grammar" (באנגלית). נבדק ב-2019-09-06.
↑  Moore, Ben (22 במרץ 2018). "Grammarly". PCMAG (באנגלית). נבדק ב-2018-05-16. {{cite web}}:  (עזרה)
↑  Krasnikov, Denys (6 ביולי 2018). "Grammarly opens new Kyiv office as demand rises for help with English". Kyiv Post. Businessgroup LLC. נבדק ב-6 בספטמבר 2019. {{cite web}}:  (עזרה)
↑  Wiggers, Kyle (12 בספטמבר 2018). "Grammarly brings its AI-powered proofreading tools to Google Docs". VentureBeat. נבדק ב-6 בספטמבר 2019. {{cite news}}:  (עזרה)
↑  Dyomkin, Vsevolod (26 ביוני 2015). "Running Lisp in Production". Grammarly Blog. Grammarly Inc. נבדק ב-27 בספטמבר 2018. {{cite web}}:  (עזרה)
↑  O'Neill, Patrick Howell (2018-02-05). "Bug in Grammarly browser extension exposes what a user ever writes". CyberScoop (באנגלית). נבדק ב-2019-04-03.
↑  Coberly, Cohen (2018-09-12). "You can finally use Grammarly within Google Docs". TechSpot (באנגלית אמריקאית). נבדק ב-2019-04-03.
↑  Grammarly raises $90M at over $1B+ valuation for its AI-based grammar and writing tools, TechCrunch, October 10, 2019
גביע דייוויס 1913

| --- | --- |
 ענף:  טניס 
 תקופת התחרות:  3 ביוני 1913 – 28 ביולי 1913 (56 ימים) 
 מספר תחרות:  12 
 מספר מתמודדים:  8
 עיר מארחת:  מועדון הטניס וסט סייד 
 → גביע דייוויס 1912 גביע דייוויס 1914 ← 
 
אתגר הטניס הבינלאומי 1913 (באנגלית: 1913 International Lawn Tennis Challenge) הייתה התחרות ה-12 במניין של מה שנודע היום כ"גביע דייוויס".
מחזיקי הגביע היו נציגי בריטניה ובעקבות כך המשחקים חזרו לאירופה. לתחרות נרשמו ארצות הברית, בלגיה, קנדה, דרום אפריקה, הקיסרות הגרמנית, אוסטרלאסיה וצרפת. לאור ריבוי הנבחרות היה צורך במשחקי פלייאוף.
משחק על התואר נערך ב-25-28 ביולי בווימבלדון, בריטניה. המשחק הסתיים בניצחון נבחרת ארצות הברית עם תוצאה 2:3.
משחקי פלייאוף

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר יוני | רבע הגמר יוני | רבע הגמר יוני |  |  | חצי הגמר 10-12 ביולי | חצי הגמר 10-12 ביולי | חצי הגמר 10-12 ביולי |  |  | משחק הגמר 17-19 ביולי | משחק הגמר 17-19 ביולי | משחק הגמר 17-19 ביולי |  |  |
|   |   |   |   |   |   |   |   |   |   |   |   |   |   |  |  |
 : 
|   |  |  בלגיה בלגיה |  |   |  |  |  |  |  |  |  |  |  |  |  |
|   |  |  --- |  |   |   | פוקסטון, בריטניה, דשא | פוקסטון, בריטניה, דשא | פוקסטון, בריטניה, דשא | פוקסטון, בריטניה, דשא | פוקסטון, בריטניה, דשא |  |  |  |  |  |
|   |   |   |   |   |   |  |  בלגיה בלגיה | 0 |   |  |  |  |  |  |  |
| לונדון, בריטניה, דשא | לונדון, בריטניה, דשא | לונדון, בריטניה, דשא | לונדון, בריטניה, דשא |   |   |  |  קנדה (1868-1921) קנדה | 4 |   |  |  |  |  |  |  |
|   |  |  קנדה (1868-1921) קנדה | 4 |   |  |  |  |  |   |  |  |  |  |  |  |
|   |  |  דרום אפריקה (1910–1928) דרום אפריקה | 1 |   |   |   |   |   |   |   | וימבלדון, בריטניה, דשא | וימבלדון, בריטניה, דשא | וימבלדון, בריטניה, דשא | וימבלדון, בריטניה, דשא | וימבלדון, בריטניה, דשא |
|   |   |   |   |   |   |   |   |   |   |   |  |  קנדה קנדה | 0 |  |  |
|   | ויסבאדן, הקיסרות הגרמנית, חימר | ויסבאדן, הקיסרות הגרמנית, חימר | ויסבאדן, הקיסרות הגרמנית, חימר | ויסבאדן, הקיסרות הגרמנית, חימר | ויסבאדן, הקיסרות הגרמנית, חימר |   |   |   |   |   |  |  ארצות הברית ארצות הברית | 3 |  |  |
|   |  |  צרפת צרפת | 1 |   |  |  |  |  |   |  |  |  |  |  |  |
|   |  |  הקיסרות הגרמנית הקיסרות הגרמנית | 4 |   |   | נוטינגהאם, בריטניה, דשא | נוטינגהאם, בריטניה, דשא | נוטינגהאם, בריטניה, דשא | נוטינגהאם, בריטניה, דשא | נוטינגהאם, בריטניה, דשא |  |  |  |  |  |
|   |   |   |   |   |   |  |  הקיסרות הגרמנית הקיסרות הגרמנית | 0 |   |  |  |  |  |  |  |
| ניו יורק, ארצות הברית, דשא | ניו יורק, ארצות הברית, דשא | ניו יורק, ארצות הברית, דשא | ניו יורק, ארצות הברית, דשא |   |   |  |  ארצות הברית ארצות הברית | 5 |   |  |  |  |  |  |  |
|   |  |  ארצות הברית ארצות הברית | 4 |   |  |  |  |  |  |  |  |  |  |  |  |
|   |  |   אוסטרלאסיה | 1 |   |  |  |  |  |  |  |  |  |  |  |  |
משחק הגמר

| בריטניה   בריטניה   2 | בריטניה   בריטניה   2 | וימבלדון, בריטניה   25-28 ביולי 1913  דשא | וימבלדון, בריטניה   25-28 ביולי 1913  דשא | ארצות הברית   ארצות הברית    3 | ארצות הברית   ארצות הברית    3 | ארצות הברית   ארצות הברית    3 | ארצות הברית   ארצות הברית    3 |
| --- | --- | --- | --- | --- | --- | --- | --- |
| . | . | . | 1 | 2 | 3 | 4 | 5 |
| 1 | בריטניה | ג'יימס פארק | 8 | 7 | 6 | 1 | 7 |
| 1 | ארצות הברית | מוריס מקלאפלין | 10 | 5 | 4 | 6 | 5 |
| 2 | בריטניה | צ'ארלס דיקסון | 6 | 6 | 2 | 6 | 5 |
| 2 | ארצות הברית | נוריס ויליאמס | 8 | 3 | 6 | 1 | 7 |
| 3 | בריטניה | צ'ארלס דיקסון/הרברט רופר-ברט | 7 | 1 | 6 | 5 | 4 |
| 3 | ארצות הברית | הרולד האקט/מוריס מקלאפלין | 5 | 6 | 2 | 7 | 6 |
| 4 | בריטניה | צ'ארלס דיקסון | 6 | 3 | 2 |  |  |
| 4 | ארצות הברית |  מוריס מקלאפלין | 8 | 6 | 6 |  |  |
| 5 | בריטניה | ג'יימס פארק | 6 | 5 | 5 | 6 | 6 |
| 5 | ארצות הברית | נוריס ויליאמס | 2 | 7 | 7 | 4 | 2 |
לורן לפקוס

| --- | --- |

 לידה:  6 בספטמבר 1985 (בת 39) אוונסטון, ארצות הברית 
 מדינה:  ארצות הברית
 תקופת הפעילות:  מ-2005
 מקום לימודים:  אוניברסיטת דהפול  גימנסיית אוונסטון 
 בן או בת זוג:  מייק קאסל 
 מספר צאצאים:  1 
 https://laurenlapkus.com
 פרופיל ב-IMDb
 
דורותיאה לורן אלגרה לפקוס (באנגלית: Dorthea Lauren Allegra Lapkus; נולדה ב-6 בספטמבר 1985) היא שחקנית, מדבבת וקומיקאית אמריקאית. מוכרת בעיקר מתפקידה בסדרה "כתום זה השחור החדש".
ביוגרפיה

לפקוס נולדה באוונסטון, אילינוי שבארצות הברית, למשפחה נוצרית ממוצא ליטאי, יווני וסרבי. היא למדה בתיכון אוונסטון, ולמדה שיעורי אלתור בתיאטרון. לאחר מכן המשיכה ללמוד באוניברסיטת דפול שבשיקגו וממנה הוענק לה תואר באנגלית ב-2008, תוך שהיא עושה הופעות אימפרוביזציה בלילות.
היא סיימה את לימודיה ב-2008 ועברה לניו יורק, שם החלה להופיע ב-"Upright Citizens Brigade Theatre".
קריירה

תפקידיה הראשונים היו במספר פרסומות ובפינה בתוכנית האירוח, "ג'ימי קימל לייב". לאחר מכן התחילה להופיע בסרטים, פודקאסטים ותוכניות שונות. ב-2012 הופיעה בסדרה הקומית "איפה את, צ'לסי?", לצד לורה פריפון. שיחקה גם בסיטקום "שוות בקליבלנד".
ב-2013 שיחקה בסדרה "כתום זה השחור החדש", בתור הסוהרת סוזן פישר והמשיכה להופיע גם בעונה הבאה. בשנה שלאחר מכן שיחקה בסרטו הקומי של פרנק קורצ'י, "תקועים בחופשה" בו כיכב אדם סנדלר.
ב-2015 שיחקה בסרט שובר הקופות "עולם היורה" בתור ויויאן, אחראית בקרה העובדת לצד השחקן ג'ייק ג'ונסון. באותה שנה שיחקה בתור ג'וי בסיטקום "Clipped". דיבבה את מטילדה במשך 3 עונות בסדרת האנימציה "פן זירו - גיבור במשרה חלקית", מבית ערוץ דיסני XD.
ב-2016 דיבבה בסדרת האנימציה "אבא אמריקאי" והמשיכה גם בעונה שאחריה. היא דיבבה מספר דמויות בסדרת האנימציה "הרפתקאות פין וג'ייק", מבית קרטון נטוורק. דיבבה גם בסדרה "אנימלס" ב־HBO. באותה שנה השתתפה בתוכנית המציאות "מטבחי הגיהנום" של השף גורדון רמזי.
החל מ-2017 שיחקה בסדרה הקומית "נופל וקם", בתפקיד ג'יס. בנוסף, שיחקה בשני פרקים בסדרה הקומית "ספר האורחים", לצד דני פודי, והתארחה בסיטקום "נכסים בשווי מיליוני דולרים".
ב-2018 שיחקה את מילי בסרט הקומדיה "ווטסון והולמס", בבימויו של איתן כהן. שיחקה בפרק בסדרה הקומית "במשפחות הכי טובות", ובפרק אחד בסדרה "לוציפר". בנוסף בשנה זו, שיחקה בסרט הקומי "חיי כלב", ובתפקיד הראשי בסרט הקומי "החד קרן". בשנים 2018–2019 שיחקה בשבעה פרקים בסיטקום "המפץ הגדול", והופיעה בתור דניס בסרט "בין שני שרכים: הסרט" בכיכובו של זאק גאליפנאקיס.
בשנת 2020 כיכבה בסרט הקומדיה "מיסי מסתבכת" מבית Netflix, לצד דייוויד ספייד, שיחקה בתפקיד קטן בסרטה של קליאה דובאל "עונת השמחות" ודיבבה את קווין בסדרת האנימציה "מספיק טוב".
חיים אישיים

ב-3 במאי 2014 לפקוס התחתנה עם השחקן כריס אלוורדו. היא הודיעה על פרידתם ב-14 בפברואר 2016; הם התגרשו מאוחר יותר באותה שנה.
ב-5 באוקטובר 2018 התחתנה בשנית עם השחקן מייק קאסל (אנ'). ב-18 במאי 2021 לפקוס הודיעה שהיא ובעלה מצפים לילדה. ב-23 ביולי 2021 נולדה בתה, הולי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | Movie Boy | פמלה |  |
| 2012 | Dreamworld | סושי |  |
| 2013 | האם אתה כאן | דליה שפרד |  |
| 2013 | רשימה לביצוע | נערת הקלר |  |
| 2014 | Bread and Butter | דידרה ניוסום |  |
| 2014 | תקועים בחופשה | טרייסי |  |
| 2015 | עולם היורה | ויויאן |  |
| 2016 | ליל הבכורה | אלכס בין |  |
| 2017 | יום החברה | קארדי |  |
| 2018 | The Unicorn | מאלורי |  |
| 2018 | חיי כלב | דייזי |  |
| 2018 | Good Girls Get High | פאטי |  |
| 2018 | הולמס & ווטסון | מילי |  |
| 2019 | בין שני שרכים: הסרט | קרול האנץ' |  |
| 2020 | מיסי מסתבכת | מיסי |  |
| 2020 | עונת השמחות | קריסטל |  |
| 2022 | קללת ברידג' הולו | תמי רייס |  |
| 2023 | חותנים בהפרעה | פיבי קינג |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | ג'ימי קימל לייב! | משתמשת פייסבוק / אלקסיס | 2 פרקים |
| 2010 - 2011 | The Parent Project | אנג'י | 4 פרקים |
| 2011 | Video Game Reunion | הסטוקרית של לואיג'י | 3 פרקים |
| 2011 | The Back Room | דמויות שונות | 2 פרקים |
| 2011 | מקום טוב באמצע | בנקאית | פרק: "Mother's Day II" |
| 2012 | איפה את, צ'לסי? | די די | תפקיד ראשי; 12 פרקים |
| 2012 | שוות בקליבלנד | אוסקר | פרק: "A Box Full of Puppies" |
| 2012 | The Life & Times of Tim | מלצרית | דיבוב; פרק: "Pudding Boy/The Celebrity Who Shall Remain Nameless" |
| 2013 - 2014, 2019 | כתום זה השחור החדש | סוזן פישר | 14 פרקים |
| 2013 - 2016 | Comedy Bang! Bang! | דמויות שונות | 5 פרקים |
| 2013 | You're Whole | אלי | פרק: "Lemonade/Fishing/Cupcakes" |
| 2014 | בית השקרים | בניטה ספייר | 3 פרקים |
| 2014 | The Hotwives | פקידה בבנק | פרק: "Staycation" |
| 2014 | חברים הכי טובים (אנ') | דינה | פרק: "The Lost and Hound" |
| 2014 | Key & Peele | מריון גלאס | 2 פרקים |
| 2015 | קרול שואו | קנדיס | פרק: "The In Addition Tos" |
| 2015 | Clipped | ג'וי | תפקיד ראשי; 10 פרקים |
| 2015 - 2016 | Another Period | פנלופה | 2 פרקים |
| 2015 - 2017 | פן זירו - גיבור במשרה חלקית | מתילדה | דיבוב; 4 פרקים |
| 2016 | NETFLIX מציגה: הטיפוסים | דמויות שונות | פרק: "Lauren Lapkus" |
| 2016 | ההמבורגרים של בוב | קריסי דייוויס | דיבוב; פרק: "Bye Bye Boo Boo" |
| 2016 | הרפתקאות פין וג'ייק | טד | דיבוב; 5 פרקים |
| 2016 | TripTank | קלארין | דיבוב; פרק: "TripTank 2025" |
| 2016 | The Earliest Show | סמנת'ה ניומן | סדרת רשת; 6 פרקים |
| 2016 - 2018 | אנימלס | דמויות שונות | דיבוב; 7 פרקים |
| 2016 - 2021 | אבא אמריקאי | דמויות שונות | דיבוב; 8 פרקים |
| 2017 | קלארנס | לורין / קים | דיבוב; פרק: "Rock Show" |
| 2017 | Bajillion Dollar Propertie$ | נאדין | פרק: "A Divided House" |
| 2017 | Ginger Snaps | קליסטה | דיבוב; 9 פרקים |
| 2017 | ספר האורחים | סנדי | 2 פרקים |
| 2017 - 2019 | נופל וקם | ג'ס | 9 פרקים |
| 2017 - 2019 | סטאר נגד כוחות הרשע | היגס | דיבוב; 2 פרקים |
| 2018 | במשפחות הכי טובות | סינדי | פרק: "Reading Egg Nurse Neighbor" |
| 2018 | לוציפר | ברי גרלנד / הבל | פרק: "Infernal Guinea Pig" |
| 2018 - 2019 | המפץ הגדול | דניס | 8 פרקים |
| 2018 - 2020 | קרייג של הנחל | מקנזי | דיבוב; 6 פרקים |
| 2018 - 2020 | בנות הארווי לנצח! | לוטה | דיבוב; 52 פרקים |
| 2018 - 2021 | הגרינים בעיר הגדולה | ואל / בלה | דיבוב; 4 פרקים |
| 2020 | עלייתם של צבי הנינג'ה | שועל אדום | דיבוב; פרק: "Sidekick Ahoy" |
| 2020 | תאגיד (אנ') | דבי דברסון | פרק: "Good Job" |
| 2020 | אנימניאקס | קאפקייק / גבריאלה | דיבוב; פרק: "The Cutening/Close Encounters of the Worst Kind/Equal Time" |
| 2020 - 2021 | ילדות טובות | פיבי דוניגן | 17 פרקים |
| 2020 - 2021 | מספיק טוב | קווין / קריסטן | דיבוב; 2 פרקים |
| 2020 - 2021 | מסע בין כוכבים: סיפונים תחתונים | ג'ניפר שרייאן | דיבוב; 6 פרקים |
| 2021 | המושכים בחוטים | דיני | דיבוב; פרק: "The Brettfast Club" |
| 2023 | ההיסטוריה המטורפת של העולם – חלק 2 | יוריק | פרק: "I" |
| TBA | Sober Companion | שלי | סדרת טלוויזיה עתידית של CBS |
ג'ורג' סימס

| --- | --- |

סימס בתמונה משנת 1941 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  12 בינואר 1896 דורסט, האימפריה הבריטית בריטניה
 פטירה:  26 באוגוסט 1980 (בגיל 84) אדלייד, אוסטרליה אוסטרליה
 מדינה:  הממלכה המאוחדת 
 השכלה:  הצבא הבריטי 
 השתייכות:  הצבא הבריטי הצבא הבריטי
 תקופת הפעילות:  1915–1949 (כ־34 שנים)
 דרגה:   מייג'ור גנרל
 תפקידים בשירות
 מפקד הדיוויזיה ה-70
 פעולות ומבצעים
 מלחמת העולם הראשונה מלחמת העולם השנייה
 עיטורים
   מסדר האמבט (עמית)   הצלב הצבאי (2 פעמים)
 
ג'ורג' ויליאם סימס (באנגלית: George William Symes; 12 בינואר 1896 - 26 באוגוסט 1980) היה מייג'ור גנרל בצבא בריטניה, אשר פיקד על הדיוויזיה ה-70 ולאחר מכן היה סגן מפקד הצ'ינדיטים במהלך המערכה על בורמה במלחמת העולם השנייה.
ביוגרפיה > תחילת דרכו

סימס נולד בדורסט לג'ורג' סימס, שהיה מייג'ור ברגימנט הארטילריה המלכותי, ואשתו אליזה לבית פאולי. עם פרוץ מלחמת העולם הראשונה באוגוסט 1914, התגייס לצבא בריטניה ולמד במכללה הצבאית המלכותית בסנדהרסט. ב-14 ביוני 1915 הוצב כלוטננט שני ברגימנט חיל הרגלים דורהאם. ב-22 בפברואר 1916 הועבר לקורפוס המקלעים ונשלח כבר למחרת לחזית המערבית. ב-1 בנובמבר של אותה שנה הוא קודם לדרגת לוטננט, ומאוחר יותר באותו החודש הוענק לו הצלב הצבאי "על גילוי גבורה בולט בפעולה". בנובמבר 1917 הועבר לחזית האיטלקית, וב-1 בינואר 1918 הוסף אבזם (Medal bar) לצלב הצבאי שלו. ב-3 באפריל של אותה שנה הועלה לדרגת קפטן, וב-8 בנובמבר הועלה לדרגת מייג'ור, שלושה ימים בלבד לפני סיום המלחמה.
עם סיום המלחמה, הוחזר סימס לדרגת לוטננט. ב-16 בנובמבר 1923 הועלה שוב לדרגת קפטן, והחל מ-20 בינואר 1931 למד בקורס לפיקוד ומטה. ב-15 בינואר 1933 הוחזר לדרגת מייג'ור, וב-1 בנובמבר 1934 מונה למפקד גדוד שהיה חלק מהבריגדה ה-14. ב-6 בספטמבר 1937 הועבר להודו, וב-1 בינואר 1939 הועלה לדרגת לוטננט קולונל. ב-11 בדצמבר של אותה שנה נישא בבומביי לאשה אוסטרלית בשם קתרין ברליס לוקאס.
ביוגרפיה > מלחמת העולם השנייה

באפריל 1940, שבעה חודשים לאחר פרוץ מלחמת העולם השנייה, הוחזר לאנגליה והפך לראש אגף האפסנאות של הדיוויזיה ה-43. הוא נשלח לצרפת כחלק מחיל המשלוח הבריטי, והשתתף במערכה על צרפת ועל ארצות השפלה. בנובמבר של אותה שנה הועלה באופן זמני לדרגת בריגדיר ומונה למפקד הבריגדה ה-8 אשר הייתה חלק מהדיוויזיה ה-3. ב-27 ביוני 1941 הועבר למטה פיקוד המזרח. ב-30 במאי של אותה שנה הוחזר לדרגת לוטננט קולונל, ולאחר מכן הועלה לדרגת קולונל.
ב-1 בינואר 1942 הועלה באופן זמני לדרגת מייג'ור גנרל, וב-18 בפברואר קיבל פיקוד על הדיוויזיה ה-70. הדיוויזיה שלו הוצבה בסוריה במטרה לקחת חלק במערכה בצפון אפריקה, אולם לאחר מכן הועברה להודו כדי להילחם באימפריה היפנית במסגרת המערכה על בורמה. באוגוסט 1943, אורד צ'ארלס וינגייט שכנע את צ'רצ'יל להרחיב את כוח הצ'ינדיטים שלו לגודל של דיוויזיה, והציע לפיכך לפרק את הדיוויזיה ה-70. ויליאם סלים וקלוד אוקינלק התנגדו לפירוק הדיוויזיה, בטענה שהיא נצרכת לפעילות הסדירה בבורמה, אולם ב-24 בנובמבר פורקה הדיוויזיה רשמית, אם כי בפירוקה הוחל עוד באוקטובר. על בסיס הדיוויזיה ה-70 הוקמה הדיוויזיה ההודית השלישית בפיקודו של וינגייט.
חרף העובדה שהיה מבוגר מווינגייט ב-7 שנים, מנוסה בהרבה ממנו ושווה לו בדרגה, קיבל סימס את ההצעה לשמש כסגנו, ומילא את תפקידו זה בנאמנות. בפגישתם הראשונה שאל אותו וינגייט האם יש לו "אמון בשיטותיו". סימס השיב לו: "אם לא היה לי, לא הייתי פוגש אותך היום". ב-24 במרץ 1944 נהרג וינגייט בתאונת מטוס, ונראה היה שסימס הוא המועמד הטבעי להחליפו בתפקיד מפקד הדיוויזיה. המתחרה המשמעותי היחיד שלו על התפקיד היה מייק קאלוורט. עם זאת, למרבה ההפתעה, ויליאם סלים, מפקד הארמייה ה-14, דילג על שניהם ובחר במועמד הכי פחות צפוי ולטר לנטיין. בעוד שקאלוורט נפסל ככל הנראה בשל היותו תוקפני מדי, לא הייתה סיבה ממשית לדחייתו של סימס, וסביר להניח שסלים בחר דווקא בלנטיין, מכיוון ששניהם היו קציני גורקה, והיו בעלי השקפה דומה. סימס נפגע מאוד מהדחייה, והתלונן על כך בפני ג'ורג' גיפארד מפקד קבוצת הארמיות ה-11 שאליה הייתה כפופה הארמייה ה-14. גיפארד חשש לריב עם סלים, אולם כתב לראש המטה הכללי הקיסרי אלן ברוק, שדחייתו של סימס אינה מעידה על יכולותיו כמפקד. סימס ביקש להתפטר מתפקידו כסגן מפקד, ועשה זאת מייד עם כניסתו של לנטיין לתפקיד מפקד הדיוויזיה.
עם עזיבתו את בורמה, הוחזר סימס לדרגת קולונל. ב-21 במאי 1944 הוא הועלה לדרגת בריגדיר ומונה למפקד ערוצי התקשורת של קבוצת הארמיות ה-21 במהלך הפלישה לנורמנדי, שחרור פריז וכיבוש אזור הריין. בנובמבר של אותה שנה חזר לבורמה, ומונה למפקד ערוצי התקשורת של פיקוד דרום-מזרח אסיה, ומילא תפקיד זה עד סוף המלחמה.
ביוגרפיה > אחריתו

ב-17 בינואר 1946 הוא קיבל דרגת עמית במסדר האמבט. לאחר המלחמה מילא תפקידי פיקוד ומטה שוליים והוחזר לדרגת קולונל. ב-9 באפריל 1949 היגר לאוסטרליה והתיישב בעיר אדלייד. החל מ-18 במרץ 1954 הוא שימש כאחד מהדירקטורים הראשונים של חברת סנטוס (ראשי תיבות של: South Australia-Northern Territory Oil Search) חברת נפט וגז אוסטרלית הפועלת עד ימינו. הוא פרש בשנת 1978. מ-1956 עד 1964 הוא שימש כמזכירו האישי של מושל דרום אוסטרליה הראשון רוברט ג'ורג' ולאחר מכן של מחליפו אדריק בסטיאן. הוא היה נשיא הסניף הדרומי של האגודה הגאוגרפית המלכותית של אוסטרליה (Royal Geographical Society of Australasia), וכתב מאמרים על ההיסטוריה של דרום אוסטרליה, כולל ארבע ביוגרפיות עבור מילון הביוגרפיה האוסטרלי (Australian Dictionary of Biography). הוא החל בכתיבת ביוגרפיה על האסטרונום צ'ארלס טוד, אולם מעולם לא סיים אותה. בשנת 1961 מתה קתרין, אשתו הראשונה, וב-30 במרץ 1967 הוא נישא פעם שנייה לקתלין קבינגה. היו לו ילדים משני נישואיו.
הוא נפטר באדלייד ב-26 באוגוסט 1980 בגיל 80. בשנת 1982, אנדרטה לזכרו ולזכר אשתו הראשונה נחנכה בבית התפילה לזכר רגימנט יורק ולנקסטר בקתדרלת שפילד. מסמכיו שמורים כיום בספרייה הלאומית של דרום אוסטרליה למעט יומני המלחמה שלו השמורים במוזיאון המלחמה האימפריאלי בלונדון.
הערות שוליים

↑  Jackson, Ashley (2006). The British Empire and the Second World War (1st ed.). London: Bloomsbury Academic. p. 376
↑  אברהם עקביה, אורד וינגייט - חייו ופועלו, הוצאת מערכות ומשרד הביטחון – ההוצאה לאור, 1993. עמ' 236.
↑  דונובן ובסטר, דרך בורמה, הוצאת מטר, 2006. עמ' 169.
1 2  אברהם עקביה, אורד וינגייט - חייו ופועלו, הוצאת מערכות ומשרד הביטחון – ההוצאה לאור, 1993. עמ' 265.
| --- | --- |
בקרת זהויות :  ADB: symes-george-william-11817  Trove: 532642  VIAF: 92691425   WorldCat (עם VIAF): 92691425 
האנדרטה לזכרו בקתדרלת שפילד
בריאן פינטאדו

בריאן דניאל פינטאדו אלברס (בספרדית: Brian Daniel Pintado Álvarez; נולד ב-29 ביולי 1995) הוא אתלט אקוודורי, אלוף אולימפי (פריז 2024) בהליכה ל-20 ק"מ וסגן אלוף עולם (בודפשט 2023) בהליכה ל-35 ק"מ.
ביוגרפיה

פינטאדו נולד בקואנקה שבאקוודור.
ביוגרפיה > 2016

באולימפיאדת ריו דה ז'ניירו שנערכה באוגוסט סיים במקום 37 בהליכה ל-20 ק"מ בתוצאה של 1:23:44 שעות.
ביוגרפיה > 2017

באליפות העולם שנערכה באוגוסט בלונדון שבממלכה המאוחדת סיים במקום 18 בהליכה ל-20 ק"מ בשיא אישי חדש של 1:21:17 שעות.
ביוגרפיה > 2019

באליפות העולם שנערכה באוקטובר בדוחה שבקטר סיים במקום 23 בהליכה ל-20 ק"מ בתוצאה של 1:33:48 שעות.
ביוגרפיה > 2021

באולימפיאדת טוקיו שנערכה באוגוסט סיים במקום 12 בהליכה ל-20 ק"מ בתוצאה של 1:22:54 שעות.
ביוגרפיה > 2022

באליפות העולם שנערכה ביולי ביוג'ין שבאורגון, ארצות הברית, סיים במקום רביעי בהליכה ל-35 ק"מ בשיא אמריקה הדרומית חדש של 2:24:37 שעות, ובמקום חמישי בהליכה ל-20 ק"מ בשיא אישי חדש של 1:19:34 שעות.
ביוגרפיה > 2023 > סגן אלוף עולם

באליפות העולם שנערכה באוגוסט בבודפשט שבהונגריה זכה במדליית כסף בהליכה ל-35 ק"מ בשיא אמריקה הדרומית חדש של 2:24:34 שעות, אחרי אלברו מרטין מספרד (2:24:30 שעות) ולפני מסטורה קאוואנו מיפן (2:25:12	שעות). בנוסף, סיים במקום שביעי בהליכה ל-20 ק"מ בשיא אישי חדש של 1:18:26 שעות.
ביוגרפיה > 2024 > אלוף אולימפי

באולימפיאדת פריז שנערכה באוגוסט זכה במדליית זהב בהליכה ל-20 ק"מ בתוצאה של 1:18:55 שעות, לפני קאיו בונפים מברזיל (1:19:09 שעות) ואלברו מרטין (1:19:11 שעות).
שיאים אישיים

20 ק"מ הליכה: 1:17:54 שעות (2024)
35 ק"מ הליכה: 2:24:34 שעות (2023), שיא אמריקה הדרומית
יצחק אבן עזרא

| --- | --- |
 מדינה:  ספרד 
 שפות היצירה:  עברית 
 זרם ספרותי:  שירת ימי הביניים של יהדות ספרד
 
יצחק בן אברהם אבן עזרא (1114 – 1158) היה ממשוררי יהדות ספרד בימי הביניים.
קורות חייו

יצחק אבן עזרא נולד בקורדובה בשנת 1114 לאברהם אבן עזרא (ראב"ע). מגיל צעיר עסק במסחר והיה כנראה בעל אישיות אסרטיבית, שכן משיריו עולה שהוא נקלע לעימותים מרובים.
יש חוקרים שמזהים אותו עם יצחק קרובו של רבי יהודה הלוי (ריה"ל), המוזכר במכתב מן הגניזה, ולדעת פרופ' שלמה דב גויטיין, יצחק אבן עזרא נשא לאישה את בתו של ריה"ל, זיהוי שעליו חלקו חוקרים אחרים כגון פרופ' ישראל לוין. יצחק אבן עזרא יצא כנראה עם רבי יהודה הלוי כאשר הוא עזב את ספרד והחל את מסעו לארץ ישראל בסביבות שנת 1140, וייתכן שגם אביו אברהם אבן עזרא התלווה אליהם לצפון אפריקה.
למצרים השניים בוודאי הגיעו יחד, למצרים שכן בגניזת קהיר התגלתה איגרת שמתארת את הגעתם של רבי יהודה הלוי ועמו יצחק אבן עזרא לאלכסנדריה, ואת קבלת הפנים הנרגשת שלה זכו מהקהילה היהודית בעיר. באלכסנדריה הם שכנו מחג הסוכות עד חנוכה בארמונו של הדיין, הרופא והפייטן האלכסנדרוני אהרון בן ישועה אבן אלעמאני, שלכבודו חיבר אבן עזרא שיר שבח. אחר כך שהה בקהיר, וכתב שירי שבח לראש יהודי מצרים שמואל בן חנניה הנגיד ולכבודם של אישים חשובים נוספים.
בעוד שרבי יהודה הלוי המשיך את המסע לארץ ישראל (לא ידוע האם השלים אותו), פניו של אבן עזרא היו מועדות לבבל. ייתכן שהוא ציפה למצוא שם טיפול רפואי למחלה שלקה בה - כבר בראשוני שיריו במצרים מופיע מוטיב המחלה ורמזים לכך שלקה בעיוורון. בשנת 1142 הוא הגיע לאזור דמשק, שם פגש את ראש ישיבת גאון יעקב, אברהם בן מזהיר שישיבתו שכנה בדמשק או בסביבתה לאחר שהישיבה הארץ ישראלית התפצלה לשתי ישיבות, בסוריה ובמצרים, עקב כיבושי הצלבנים וההכרח לצאת מארץ ישראל. יצחק אבן עזרא חיבר ארבעה שירי שבח עבור הגאון, שמצידו כתב את פתיחתו של כתב היד העיקרי של שירי אבן עזרא ששרד עד היום (כתב יד סילוירה), ואולי אף העתיק את כולו.
כעבור חודשים בודדים יצחק אבן עזרא כבר הגיע ליעדו הסופי, בגדאד, בה שכן בביתו של אבו אל-ברכאת אל-בגדאדי (הידוע בכינויו "נתנאל"), רופא ופילוסוף יהודי נודע שהתאסלם בערוב ימיו. המשורר יהודה אלחריזי בספרו תחכמוני מציין שאבן עזרא המיר את דתו לאסלאם:
לדעת חלק מן החוקרים ההמרה התרחשה במהלך מסעו, כנראה עוד במצרים, ואחר כך הוא חזר ליהדות. דעה זו מסתמכת בעיקר על השיר "יריבוני עלי עזבי" בו הוא ביקש מחילה מאלוהים וכתב שהתאסלם למראית עין בלבד, ושכעת הוא חזר ל"צל כנפי השכינה". אמנם, השיר לא מופיע בכתב היד העיקרי של שיריו ואין ודאות שיצחק אבן עזרא אכן חיבר אותו, ולכן חוקרים אחרים סבורים שהמרת הדת התרחשה באחרית ימיו בבבל, בהשפעת מורו נתנאל.
יצחק אבן עזרא נפטר בשנת 1158 בגיל צעיר, כנראה באזור עיראק. הוא נפטר עוד בימי חייו של אביו, שחיבר על כך את הקינה "אבי הבן". הקינה כוללת את השורות הבאות:
בָּכֹה אֶבְכֶּה בְּכָל-רֶגַע וְאֶשָּׂא נְהִי נִהְיָה,
בְּזָכְרִי זֶה שָׁלֹשׁ שָׁנִים מוֹתוֹ בְּאֶרֶץ נָכְרִיָּה –
וְצֵאתוֹ מִמָּקוֹם לְמָקוֹם, וְנַפְשִׁי עָלָיו הֹמִיָּה,
עַד-שֶׁהֲבֵאתִיו אֶל-בֵּיתִי לַיְלָה וְיוֹמָם בּוֹכִיָה;
כַּמָּה תְלָאוֹת מְצָאוּנִי – וְאֵלֶּה תּוֹלְדוֹת יִצְחָק!
על פי השורה "עַד-שֶׁהֲבֵאתִיו אֶל-בֵּיתִי לַיְלָה וְיוֹמָם בּוֹכִיָה", יש חוקרים ששיערו שאברהם אבן עזרא הביא את בנו יצחק לקבורה בארץ ישראל, אך אין דרך לאמת השערה זו.
שירה

שירתו של יצחק אבן עזרא מרשימה בעצמת מבעה הפיוטי והפיגורטיביות העשירה שבה. אבן עזרא מפגין גמישות ועושר לשוני רב בשיריו, שברבים מהם הוא ביטא את סבלו ואת מצוקותיו הרבות, שפך את ליבו על הקשיים בחייו או ניגח את היריבים שלו.בציטוט של יהודה אלחריזי שהובא למעלה, נאמר שהוא ירש את כישרון השירה של אביו, אברהם אבן עזרא.
סגנונו של יצחק אבן עזרא בשיריו דומה לזה של אביו והוא מושפע גם משירתם של רבי יהודה הלוי רבי משה אבן עזרא ורבי שלמה אבן גבירול. לצד זאת שיריו משקפים גם את הייחודיות האישית שלו. בהתאם לנהוג בשירת ספרד, יצחק אבן עזרא שיבץ בשיריו פרטים ביוגרפיים על עצמו.
נראה שהשירים שבידינו הם רק שרידים מעטים מהדיוואן השלם של שיריו, שכן הם אינם מגוונים מספיק עבור משורר ברמתו. מבחינת התקופות חסרים שירים מן התקופה שקדמה להגעתו למצרים, מבחינת התוכן חסרים שירי קודש, משלים וחידות, שירי מסע ועוד, ומבחינת הסגנון מגוון המשקלים והחרוזים קטן מן המצופה